DJEČJI VRTIĆ MASLAČAK PAKRAC

KLASA: 112-01/23-02/04

URBROJ: 2177-9-3-3-23-1

U Pakracu, 25. travnja 2023. godine

 Na temelju članka 26. Zakona o predškolskom odgoju i naobrazbi (NN 10/97, 107/07 94/13, 98/19 i 57/22) i Odluke Upravnog vijeća Dječjeg vrtića Maslačak Pakrac, KLASA: 601-02/23-05/03, URBROJ: 2177-9-3-3-23-7 od 25. travnja 2023. godine, Dječji vrtić Maslačak Pakrac raspisuje

NATJEČAJ

za prijem radnika na radno mjesto odgojitelj na određeno puno radno vrijeme,

5 izvršitelja/ica:

* 1 izvršitelj/ica u skladu s potrebama djece s teškoćama u razvoju u pedagoškoj godini 2022./2023., treći odgojitelj u skupini
* 1 izvršitelj/ica zbog zamjene za rodiljni/roditeljski dopust radnice do njezina povratka na rad
* 1 izvršitelj/ica zbog zamjene za bolovanje radnice do njezina povratka na rad
* 2 izvršitelja/ice zbog povećanog opsega posla u pedagoškoj godini 2022./2023.

Uvjeti koje kandidati moraju ispunjavati propisani su člankom 24. i 25. Zakona o predškolskom odgoju i obrazovanju (NN 10/97, 107/07, 94/13, 98/19 i 57/22) i člankom 2. Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću ( NN 133/97); VSS/VŠS odgojitelj, utvrđena zdravstvena sposobnost.

Kandidati uz vlastoručno potpisanu prijavu na natječaj dužni su priložiti:

* životopis
* dokaz o stečenoj stručnoj spremi/ traženoj razini obrazovanja
* dokaz o radnom stažu- elektronički zapis o stažu Hrvatskog zavoda za mirovinsko osiguranje
* dokaz o državljanstvu- preslika domovnice ili osobne iskaznice
* vlastoručno potpisanu izjavu kandidata da za prijem u radni odnos ne postoje zapreke iz članka 25. Zakona o predškolskom odgoju i obrazovanju NN (10/97, 107/07, 94/13, 98/19 i 57/22)
* dokaz o položenom stručnom ispitu (ukoliko je kandidat položio stručni ispit, položen stručni ispit nije uvjet za zasnivanje radnog odnosa).

Tražena dokumentacija prilaže se u neovjerenim preslikama uz obvezu izabranog kandidata da nakon izbora dostavi izvornike.

Na natječaj se mogu javiti osobe oba spola. Izrazi koji se imaju rodno značenje odnose se jednako na muški i na ženski rod.

Potvrde iz članka 25. Zakona o predškolskom odgoju i obrazovanju (NN 10/97, 107/07 94/13, 98/19 i 57/22) pribavit će Vrtić po službenoj dužnosti, a nakon obavljenog izbora kandidata.

Rok za podnošenje prijava je 8 (osam) dana od dana objave natječaja.

Osobe koje prema posebnim propisima ostvaruju pravo prednosti pri zapošljavanju, dužne su pozvati se na to pravo u prijavi i priložiti svu propisanu dokumentaciju prema posebnom zakonu te dokaz o načinu prestanka radnog odnosa kod prethodnog poslodavca.

Kandidat koji može ostvariti pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19, 84/21), članku 48.f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 48. Zakona o civilnim stradalnicima iz Domovinskog rata (Narodne novine, broj 84/21) te članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18, 32/20) ima prednost u odnosu na ostale kandidate samo pod jednakim uvjetima. Da bi kandidat ostvario pravo prednosti pri zapošljavanju, osoba iz članka 102. stavaka 1. – 3. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19, 84/21) koji u trenutku podnošenja prijave ispunjava uvjete za ostvarivanje toga prava dužni su uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici ministarstva hrvatskih branitelja: <https://branitelji.gov.hr/zaposljavanje-843/843>, a dodatne informacije o dokazima koji su potrebni u svrhu ostvarivanje prednosti pri zapošljavanju, potražiti na sljedećoj poveznici:[https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

Da bi kandidat ostvario pravo prednosti pri zapošljavanju, osoba iz članka 48. stavaka 1. – 2. Zakona o civilnim stradalnicima iz Domovinskog rata (Narodne novine, broj 84/21) koji u trenutku podnošenja prijave ispunjava uvjete za ostvarivanje toga prava dužni su uz prijavu na natječaj priložiti sve dokaze o ispunjavanju traženih uvjeta iz natječaja priložiti sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18, 32/20), uz prijavu na natječaj dužan je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom. Dokaz o invaliditetu smatraju se javne isprave na temelju kojih se osoba može upisati u očevidnik zaposlenih osoba s invaliditetom iz članka 13. navedenog Zakona.Nepotpune i/ili nepravovremene prijave neće se razmatrati. O rezultatima natječaja kandidati će biti obaviješteni u zakonskom roku objavom obavijesti na mrežnoj stranici vrtića [www.dvmp.hr](http://www.dvmp.hr). Prijavom na natječaj kandidati su suglasni da Dječji vrtić Maslačak Pakrac kao voditelj zbirke osobnih podataka može prikupljati, obrađivati i koristiti osobne podatke u svrhu provedbe postupka natječaja u skladu sa zakonskim propisima. Upravno vijeće Dječjeg vrtića Maslačak Pakrac zadržava pravo poništenja natječaja. Prijave za natječaj s obveznom dokumentacijom podnose se u roku od 8 (osam) dana od dana objave natječaja u zatvorenoj omotnici s naznakom „ZA NATJEČAJ- ODGOJITELJ NA ODREĐENO VRIJEME“ neposredno ili poštom na adresu: **Dječji vrtić Maslačak Pakrac, Matice hrvatske 13/b, 34550 Pakrac** ili emailom na adresu: **info@dvmp.hr**

PREDSJEDNIK UPRAVNOG VIJEĆA

 Tomislav Novinc, mag. prim.educ.

Natječaj je objavljen na mrežnoj stranici i oglasnoj ploči Dječjeg vrtića Maslačak Pakrac i Hrvatskog zavoda za zapošljavanje dana 27. travnja 2023. godine.

 RAVNATELJICA

 Katarina Lahovsky Kobetić